stanford-oval/wikipedia huggingface dataset:
Guelman maakunta

| Guelman maakunta |
| --- | --- |

 Maakunnan sijainti Algerian kartalla.
Valtio:  Algeria
Hallinto:  
 – hallinnollinen keskus:  Guelma
Pinta-ala:  3 686,84 km²
Väkiluku (2018):  543 600
Guelman maakunta (arab. ولاية قالمة‎) eli wilaya on hallintoalue Algerian koillisosassa. Sen keskus on Guelman kaupunki. Maakunnan pinta-ala on 3 686,84 neliökilometriä. Asukkaita on 543 600 henkeä (vuonna 2018, arvio).
Guelman maakunta rajoittuu pohjoisessa Annaban, koillisessa El Tarfin, idässä Souk Ahrasin, etelässä Oum El Bouaghin, lännessä Constantinen ja luoteessa Skikdan maakuntiin. Maisemaa leimaavat vuoret, tasangot ja ylängöt. Pohjoisessa ja idässä on metsiä. Ilmasto on pohjoisessa subhumidi ja etelässä semiaridi. Vuotuinen sademäärä on 400–1 000 millimetriä. Tärkein vesistö on Seybouse.
Maakunta jakautuu hallinnollisesti 10 piirikuntaan eli daïraan, joihin kuuluu 34 kuntaa. Piirikuntien keskukset ovat Aïn Hessainia, Aïn Makhlouf, Bouchegouf, Guelâat Bou Sbaâ, Guelma, Hammam Debagh, Hammam N’Bails, Héliopolis, Khezaras ja Oued Zenati.
Guelmasta on maantieyhteydet Constantineen ja tärkeimpiin satamiin Annabaan ja Skikdaan. Guelmaan johtava rautatie ei ole käytössä. Lähimmät lentoasemat ovat Constantinessa ja Annabassa.
Maakunnan pääelinkeinot ovat maanviljely ja karjanhoito. Tärkeimät viljelykasvit ovat vehnä, peruna ja tomaatti. Seudulla on elintarvike-, rakennustarvike- ja kaivosteollisuutta. Guelmassa toimii yliopisto.
Seudun luontokohteita ovat Bouarbidin ja Maounan metsäalueet, Ghar Djemaan tippukiviluola, Bir Ben Osmanin maanalainen järvi, Bouhamdanen tekojärvi ja Hdjar Echouafin näköalapaikka Bouarbidin vuorella. Guelmassa ja Thibiliksessä on roomalaisajan raunioita. Uskonnollisia kohteita ovat vuosina 1824–1852 rakennettu El Atikin moskeija Guelmassa ja rahmaniyya-veljeskunnan zawiya Beni Mezlinen kunnan Nadorin kylässä. Hammam Ouled Alissa ja Hammam Debaghissa toimivat kuumiin lähteisiin perustuvat kylpylät. Jälkimmäisen erikoisuus on kahdeksan metriä korkea vesiputous. Maakunnassa on myös paljon Algerian itsenäisyystaistelun muistomerkkejä.
Greatest Hits: Back to the Start

| Greatest Hits: Back to the Start Megadeth |
| --- | --- | --- |

Kokoelmalevyn tiedot
 Äänitetty : 1984–2000
 Julkaistu: 28. kesäkuuta 2005
 Tuottaja(t): useita
 Levy-yhtiö: Capitol
Megadethin muut julkaisut
| The System Has Failed 2004 | Greatest Hits: Back to the Start 2005 | Gigantour 2006 |
Greatest Hits: Back to the Start on yhdysvaltalaisen thrash metal -yhtye Megadethin kokoelmalevy. Albumi julkaistiin 28. kesäkuuta 2005 Capitol Recordsin kautta. Albumin julkistamisuutisen yhteydessä järjestettiin kisa, jossa Megadethin fanit saivat äänestää albumin kappaleet. Yhtye soitti suurimman osan levyn kappaleista samana vuonna taltioidussa konsertissaan That One Night: Live In Buenos Aires.
Kappalelista

Kaikki kappaleet kirjoittanut Dave Mustaine, ellei toisin mainita
Holy Wars... The Punishment Due
In My Darkest Hour
Peace Sells
Sweating Bullets
Angry Again
À Tout le Monde (Mustaine / Marty Friedman / David Ellefson / Nick Menza)
Trust (Mustaine / Friedman)
Kill the King
Symphony of Destruction
The Mechanix
Train of Consequences (Mustaine / Friedman / Ellefson / Menza)
Wake Up Dead
Hangar 18
Dread and the Fugitive Mind
Skin o’ My Teeth
She-Wolf
Prince of Darkness (Mustaine / Friedman)
Aiheesta muualla

Greatest Hits: Back to the Start Discogsissa. (englanniksi)
Albumi Greatest Hits: Back to the Start Encyclopaedia Metallum -sivustolla (englanniksi)
Gabriel Jaakonpoika Peldan

| Gabriel Jaakonpoika Peldan> Henkilötiedot |
| --- | --- |
Syntynyt: 1630 Ilmajoki
Kuollut: 1. tammikuuta 1699 Ilmajoki
Kansalaisuus:  ruotsalainen
Vanhemmat:  Jaakko Peldan Märta Henriksdotter Strigelius
Puoliso:  Margareta Raumannus
Lapset:  Henrik Peldan
Ura
Uskontokunta:  luterilainen
Gabriel Jaakonpoika Peldan(us) (Gabriel Jacobi Peldanus Ostrobotniensis, 1630 Ilmajoki – 1. tammikuuta 1699 Ilmajoki) oli suomalainen kirkkoherra ja lääninrovasti. Hänen pojastaan Henrikistä periytyi useita 1700-luvun tunnettuja Peldaneja.
Pappisura Ilmajoella

Gabriel Peldanus kirjoittautui ylioppilaaksi Turkuun vuonna 1652, opiskeltuaan todennäköisesti tätä ennen jossain muussa yliopistossa. Gabriel Peldanus vihittiin papiksi Turun hiippakunnassa 4. huhtikuuta 1660. Henrik-veljensä kuoltua vuonna 1673 Peldanuksesta tuli kotipaikkakuntansa kirkkoherra. Kirkkoherrana Gabriel Peldanus tunnettiin puhdasoppisuuden kannattajana, lukutaidon edistäjänä ja taitavana talousmiehenä. Hän muun muassa aloitti kytöviljelyn Ilmajoen pappilan mailla.
Vuonna 1692 Peldanuksesta tehtiin lääninrovasti. Hän oli ainoa suomenkielisen Etelä-Pohjanmaan pappi, joka ylsi tähän tärkeään asemaan 1600-luvulla. Peldanus osallistui Turun maakuntakokoukseen vuonna 1676.
Yksityiselämä

Gabriel Peldanus oli Matti Peltoniemestä polveutuvaa nimismiessukua. Peldanuksen vanhemmat olivat Ilmajoen kirkkoherra Jaakko Peldan ja Margareta Henrikintytär (Märta Henriksdotter) Strigelius. Isä oli suvun ensimmäinen pappissäätyyn kohonnut edustaja. Gabriel Peldanuksen puoliso oli Lapuan kirkkoherran Gregorius Raumannuksen tytär Margareta Raumannus.
Muuta

Suomen kansallismuseon kokoelmissa on säilynyt Peldanuksen muotokuva vuodelta 1690. Myös hänen vaimostaan maalattiin kuva samana vuonna.
Greatest Hits, Etc.

| Greatest Hits, Etc>  Paul Simon |
| --- | --- | --- |

Kokoelmalevyn tiedot
 Julkaistu: marraskuu 1977
 Tuottaja(t): Paul Simon
 Tyylilaji: folk rock
 Kesto: 51.38
 Levy-yhtiö: Columbia
Paul Simonin muut julkaisut
| Still Crazy After All These Years 1975 | Greatest Hits, Etc. 1977 | One-Trick Pony 1980 |
Greatest Hits, Etc. on Paul Simonin kokoelmalevy vuodelta 1977. Levyn kaikki kappaleet ovat Paul Simonin.
Kappaleet

Slip Slidin' Away – 4.43
Stranded in a Limousine – 3.09
Still Crazy After All These Years – 3.24
Have a Good Time – 3.25
Duncan – 5.03
Me and Julio Down By the Schoolyard – 2.45
Something So Right – 4.34
Kodachrome – 3.32
I Do It for Your Love – 3.35
50 ways to Leave Your Lover – 3.33
American Tune – 4.09
Mother and Child Reunion – 2.50
Loves Me Like a Rock – 3.28
Take Me to the Mardi Gras – 3.28
Kappaleiden sanat ovat levykotelossa.
Arviot

Allmusic:
Robert Christgau: A
Gustavsbergin piiri

| Gustavsbergin piiri |
| --- | --- |
 Gustavsbergin kirkko
 fiGustavsbergin piiri 
 59°19′37″N, 18°23′10″E 
Valtio:   Ruotsi
Maakunta:  Uplanti
Lääni:  Tukholman lääni
Kunta:  Värmdön kunta
Piirikoodi:  215034
Väestö
Väkiluku (2022):  19 467 
Gustavsbergin piiri (ruots. Gustavsbergs distrikt) sijaitsee Värmdön kunnassa Ruotsissa. Sen väkiluku on 19 467  (31. joulukuuta 2022).
Aiheesta muualla

SCB Regina Web Map (Näyttää piirin rajat karttapalvelussa) Statistiska centralbyrån. (ruotsiksi)
Värmdön kunnan piirit
Gregorius Dagsson

Kuningataräiti Ingrid, kuningas Inge Koukkuselkä ja Gregorius Dagsson.
Gregorius Dagsson (k. 7. tammikuuta 1161) oli norjalainen 1100-luvulla vaikuttanut lendmann. Hän oli Dag Eilivssonin poika.  Dagsson omisti suuren maatilan nimeltään Bratsberg Telemarkin Grenlandissa.
Dagssonin elinaikana Norjassa oli useita toistensa kanssa kilpailevia kuninkaita, jotka tarvitsivat mahtimiesten tukea. Dagsson oli Erling Skakken ohella yksi lendmannspartietin eli maamiespuolueen johtohahmoista, ja kuningas Harald Gillen poikien välisissä sodissa Dagsson miehineen asettui tukemaan Inge Koukkuselkää ja vastusti Sigurd Munnia. Dagsson putosi jäihin ja kuoli taistellessaan Munnin pojan Haakon Harteikkaan joukkoja vastaan Konghellen lähellä tammikuussa 1161. Dagsson on haudattu Gimsøyn luostariin.
HMS Terrible

HMS Terrible on ollut kahdeksan Britannian Kuninkaallisen laivaston aluksen nimenä.
HMS Terrible (1694), 26-tykkinen kuudennen luokan alus
HMS Terrible (1730), Salamander-luokan 14-tykkinen mörssärisketsi
HMS Terrible (1747), 74-tykkinen kolmannen luokan linjalaiva
HMS Terrible (1762), Ramillies-luokan 74-tykkinen kolmannen luokan linjalaiva
HMS Terrible (1785), Culloden-luokan 74-tykkinen kolmannen luokan linjalaiva
HMS Terrible (1845), puurunkoinen siipiratasfregatti
HMS Terrible (1895), Powerful-luokan panssarikansiristeilijä
HMS Terrible (R93), Majestic-luokan lentotukialus.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”HMS Terrible”, voi hakea sivunnimihaulla, laajalla sivunnimihaulla tai tekstihaulla.
Gregorius Favorinus

| Gregorius Favorinus> Henkilötiedot |
| --- | --- |
Syntynyt: 1500-luvun loppu tai 1600-luvun alku Tyrväntö
Kuollut: 1660 Hattula
Vanhemmat:  isä: Matti Niilonpoika Siukola
Ura
Uskontokunta:  luterilaisuus
Teokset:  suomenkielinen Raamattu Linguae Finnicae brevis institutio
Gregorius Matthiae Favorinus (k. 1660) oli suomalainen pastori ja raamatunkääntäjä.
Favorinus syntyi 1500-luvun lopussa tai 1600-luvun alussa Tyrvännön Suotaalan kylän Siukolan talossa. Hänen isänsä oli talollinen Matti Niilonpoika Siukola. Hänellä tiedetään olleen kaksi vanhempaa veljeä; noin vuonna 1580 syntynyt Stephanus Matthiae joka otti sukunimekseen Svanstrupe, sekä vuoden 1590 paikkeilla syntynyt Sigfrid. Myös Stephanus suuntautui pappisuralle, sillä hän toimi kirkkoherrana Jämsässä.
Favorinuksen alkuvaiheista tiedetään vähän, mutta hänen otaksutaan matkustaneen tai opiskelleen Saksassa. Vuonna 1624 Jaakko de la Gardien uskotaan kutsuneen hänet rykmentin pastoriksi Riikaan. Hän siirtyi kuitenkin jo seuraavana vuonna Hattulaan kirkkoherraksi. Vuonna 1628 Favorinus siirtyi Varsinais-Suomeen ensin kappalaiseksi Turkuun ja sitten 1633 kirkkoherraksi Piikkiöön.
Favorinus oli 1638–1642 Raamatunsuomennuskomiteassa. Hän avusti myös Eskil Petraeusta vuonna 1649 ilmestyneen suomen kieliopin laadinnassa. Favorinus myös suomensi Johan Avenariuksen rukouskirjan, vaikkakin se jäi varojen puutteen vuoksi painamatta.
Favorinus palasi vielä rovastiksi Hattulaan 1651, jossa kuoli 1660.
Gustaf Fritiof Utter

Gustaf Fritiof (F. G.) Utter (26. heinäkuuta 1831 Hämeenlinna – 29. marraskuuta 1910 Helsinki) oli suomalainen juristi, pormestari ja  valtiopäivämies.
Utterin vanhemmat olivat lääninsihteeri, laamanni Otto Gustaf Utter ja Margareta Sofia Ekelund ja puoliso vuodesta 1863 Adamina Augusta Lagermarck (k. 1920). Utter tuli ylioppilaaksi 1848 ja suoritti tuomarintutkinnon 1851 ja kameraalitutkinnon 1853. Varatuomarin arvon Utter sai 1855. Valmistuttuaan  hänestä tuli Turun hovioikeuden ylimääräinen notaari 1852 ja senaatin oikeusosaston ylimääräinen kopisti ja talousosaston ylimääräinen kamarikirjuri 1853, kanslisti 1857, kirjaaja 1858 ja ylimääräinen viskaali ja notaari 1859. Helsingin kämnerinoikeuden puheenjohtajaksi Utter tuli 1863 ja Haminan pormestariksi 1865, mistä tehtävästä hänet erotettiin 1867. Sittemmin Utter toimi asianajajana Helsingissä. Valtiopäivillä hän edusti Haminaa porvarissäädyssä 1867, mutta jättäytyi pois istunnoista jo huhtikuussa 1867.
Funkkia kiesiin

| Funkkia kiesiin Big Baali & Tomigun |
| --- | --- | --- |

Studioalbumin tiedot
 Äänitetty : 2010-2011 Up North Studio, Rovaniemi Studio Roti, Tampere
 Julkaistu: 27. huhtikuuta 2011
 Formaatti: CD
 Tuottaja(t): 6Mäki, 10th Wonder, Bala, Kitsu K, Murkku
 Tyylilaji: Gangsta rap, G-funk
 Levy-yhtiö: Joku Roti Records
Listasijoitukset
  Suomen virallinen lista: 27.
Hannibalin muut julkaisut
| Ad Portas 2010 | Funkkia kiesiin 2011 | Viimiseen hengenvetoon 2011 |
Funkkia kiesiin on Hannibalin ja Tomigunin 27. huhtikuuta 2011 julkaistu studioalbumi. Sen julkaisi Joku Roti Records. Kappale "Kruisin' (niinkö Iceberg Slim)" on julkaistu albumin ensimmäisenä näytekappaleena. Hannibal käyttää albumilla nimeä Big Baali.
Taustaa

Hip hop -sivusto Redrum-187 julkaisi 21. huhtikuuta 2011 sivuillaan ilmaisladattavaksi kappaleen "Sana vapaa". Kappaleesta "Kruisin' (niinkö Iceberg Slim)" on kuvattu musiikkivideo. Albumi nousi Suomen virallisen listan sijalle 27. julkaisuviikollaan (18/2011).
Kappaleet

Kivet alkaa vieriä – 3.13
L.P.A. – 3.34
Kruisin' (niinkö Iceberg Slim) – 3.38
Kymmenen virran maa – 4.24
Juna suistu raiteiltaan – 4.05 (mukana Edorf)
Sana vapaa – 4.43
Musta nahkalompakko (skit) – 1.07
Mökille pakoon – 6.05 (mukana Murkku & Lempi-Joe)
Funkkia raidiin – 4.43 (mukana Anna-Kreetta)
Pisto syämmessäin – 5.13 (mukana 6Mäki)
Tännään ei jaksa – 3.52 (mukana Stepa)
Big Dipper – 4.47 (mukana Tykopaatti)
Klassikko – 4.41
Still kruisin' – 4.22 (mukana Bala)
Biitit

6Mäki: 1, 3, 9, 11, 14
10th Wonder: 2
Bala: 4, 7
Kitsu K: 5, 6, 10, 12, 13
Murkku: 8
Arvostelut

Redrum-187:
Aiheesta muualla

"Sana vapaa" kappale ilmaisladattavana Redrum-187 -sivustolla
Big Baalin ja Tomigunin haastattelu Redrum-187 -sivustolla
Gastón Pereiro

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Gastón Rodrigo Pereiro López
Syntymäaika: 11. kesäkuuta 1995
Syntymäpaikka: Montevideo, Uruguay
Pelipaikka: hyökkäävä keskikenttäpelaaja
Pituus: 188 senttimetriä
Paino: 76 kilogrammaa
Seura
Seura: Cagliari
Junioriseurat
0000–2013: Nacional
Seurat
| Vuodet | Seura | O | (M) |
| 2013–2015 | Nacional | 39 | (11) |
| 2015–2020 | PSV | 118 | (44) |
| 2020– | Cagliari | 4 | (1) |
Maajoukkue
| 2012– | Uruguay U20 | 14 | (7) |
| 2017– | Uruguay | 10 | (4) |
 Seurajoukkueuran tilastot kattavat vain kansalliset sarjat, päivitetty 24. kesäkuuta 2020.  Maajoukkueuran tilastot päivitetty 24. kesäkuuta 2020.
Gastón Rodrigo Pereiro López (s. 11. kesäkuuta 1995 Montevideo) on uruguaylainen jalkapalloilija, joka edustaa Italian Serie B:ssä pelaavaa Cagliaria. Vasenjalkainen Pereiro on pelipaikaltaan hyökkäävä keskikenttäpelaaja.
Ura > Seurajoukkueura

Pereiro on kotimaansa Club Nacional de Footballin kasvatti. Hän debytoi seuran paidassa kaudella 2013–2014, jolloin hän pelasi 15 ottelussa tehden viisi maalia. Kaudella 2014–2015 Pereiro voitti Nacionalin kanssa Uruguayn Primera Divisiónin.
Pereiro siirtyi heinäkuussa 2015 Alankomaiden Eredivisien hallitsevaan mestarijoukkueeseen PSV Eindhoveniin, jossa hän voitti seuraavassa kuussa Alankomaiden supercupin. Eredivisiessä hän debytoi niin ikään elokuussa 2015 ADO Den Haagia vastaan. Syyskuussa 2015 Pereiro debytoi Mestareiden liigassa ja teki ensimmäisen Eredivisie-maalinsa AFC Ajaxin verkkoon. Hän teki tuossa ottelussa kaksi maalia.
Neljällä täydellä PSV-kaudellaan Pereiro teki joka kausi Eredivisiessä 10–11 maalia. Tammikuussa 2020 hän siirtyi italialaisseura Cagliariin. Hän teki maalin kolmannessa Serie A -ottelussaan AS Romaa vastaan.
Ura > Maajoukkueura

Pereiro kuului Uruguayn alle 20-vuotiaiden maajoukkueeseen ikäluokan Etelä-Amerikan-mestaruusturnauksessa vuonna 2015 tehden viisi maalia. Hän pelasi myös saman vuoden MM-turnauksessa neljässä ottelussa viimeistellen yhden maalin.
Uruguayn A-maajoukkueessa Pereiro pelasi ensimmäisen kerran marraskuussa 2017 ystävyysottelussa Puolaa vastaan. Vuonna 2018 hän teki maalin Meksikoa ja Japania vastaan sekä vuonna 2019 Uzbekistania ja Thaimaata vastaan. Copa Américassa 2019 hän pääsi yhdessä ottelussa vaihtopelaajana kentälle.
Saavutukset

Nacional
Uruguayn Primera División: 2014–2015
PSV Eindhoven
Alankomaiden mestaruus: 2016, 2018
Alankomaiden supercup: 2015, 2016
Gackt

| Gackt |
| --- | --- |
 Gackt Camui vuonna 2017.
Henkilötiedot
Syntynyt: 4. heinäkuuta 1973 (ikä 51)
Ammatti:  laulaja-lauluntekijä, tuottaja, näyttelijä, kirjailija
Muusikko
Taiteilijanimi:  Gackt, Gackt Camui, Gackt.C 
Aktiivisena:  1994–
Tyylilajit:  rock 
Soittimet:  sähkökitara, piano ja rumpusetti 
Yhtyeet:  Malice Mizer, S.K.I.N., Yellow Fried Chickenz
Levy-yhtiöt:  Nippon Crown, Avex
Aiheesta muualla
www.gackt.com
  [ Muokkaa Wikidatassa ] [ ohje ]  
Gackt Camui (jap. 神威 楽斗, Kamui Gakuto) on Okinawalla, Japanissa syntynyt laulaja.
Ura muusikkona

Ensimmäinen kokoonpano, jossa Gackt on ollut mukana, oli nimeltään Cain's Feel. Yhtyeessä oli mukana myös Gacktin nykyinen kitaristi You. Alun perin Gacktin tuli soittaa yhtyeessä rumpuja, mutta sopivan laulajan puuttuessa Gacktista tuli yhtyeen solisti. Vuonna 1995 Gackt muutti Tokioon ja astui parrasvaloihin Malice Mizer -nimisen visual kei -tyylisen yhtyeen laulajana. Hän ystävystyi erityisesti Malice Mizerin rumpalin Kamin kanssa, vaikka tulikin hyvin toimeen kaikkien yhtyeen jäsenten kanssa. Vuonna 1999 Gackt erosi Malice Mizeristä, ja vielä samana vuonna Kami menehtyi aivoverenvuotoon, mikä oli raskas menetys Gacktille. Eron syyksi on arveltu riitaantumista yhtyeen keulakuvan, kitaristi Manan, kanssa. Gackt laulaa Malice Mizerin levyillä Voyage ~Sans Retour~ ja Merveilles.
Gacktilla on ympärillään tiivis ystävistä koostuva bändi jota kutsutaan Gacktjobiksi.
G&Lovers on Gacktin virallinen faniklubi.
Gackt on tehnyt yhteistyötä X-Japanin Yoshikin ja Luna Sean Sugizon sekä sooloartistina parhaiten tunnetun Miyavin kanssa S.K.I.N-projektissa, jonka tavoitteena oli tehdä japanilaista musiikkia tunnetuksi maailmalla.
Tämän jälkeen Gackt oli mukana yhtyeessä nimeltä Yellow Fried Chickenz.
Yksityiselämä

Gackt on syntynyt 4. heinäkuuta 1973. Hän on saanut varsin ankaran kasvatuksen ja hänet pakotettiin soittamaan pianoa. Vaikka hän ei nuorena pitänytkään pianonsoitosta, on aikaisesta harjoittelusta ollut myöhemmin hyötyä. Gackt on tarkka yksityiselämästään ja häntä nähdään harvoin lehdissä - ellei kyse ole hänen urastaan. Gackt on ollut naimisissa 90-luvulla, mutta hän erosi korealaisesta vaimostaan, kun fanit alkoivat olla liian tunkeilevia, ja yhteistä aikaa oli liian vähän.
Julkaisut > Albumit

Mizérable (1999)
Mars (2000)
Rebirth (2001)
Moon (2002)
Crescent (2003)
Love Letter (2005)
Diabolos (2005)
Re:Born (2009)
Last Moon (2016)
Julkaisut > Kokoelmalevyt

The Sixth Day: Single Collection (2004)
The Seventh Night: Unplugged (2004)
Jūnigatsu no Love Song: Complete Box (2006)
0079–0088 (2007)
Are You "Fried Chickenz"?? (2010)
The Eleventh Day: Single Collection (2010)
Best of the Best: Wild (2013)
Best of the Best: Mild (2013)
Gacktracks -Ultra DJ ReMIX- (2015)
Julkaisut > Singlet

Mizerable (1999)
Vanilla (1999)
Remix of Gackt maxi-single (1999)
Mirror (2000)
Oasis (2000)
Sekiray (2000)
Saikai ~story~ (2000)
Secret Garden (2000)
Kimi no Tame ni Dekiru Koto (2001)
Another World (2001)
Gatsu no Love Song (2001)
Vanilla 12cm (2002)
Wasurenai kara (2002)
12 Gatsu no Love Song (2002)
12 Gatsu no Love Song (2003, ft. Wang Leehom)
Kimi ga Oikaketa Yume (2003)
Tsuki no Uta (2003)
Lu:na/Oasis (2003)
Last Song (2003)
Kimi ni Aitakute (2004)
December´s Love Song (2004)
Arittake no Ai De (2005)
Black Stone (2005)
Methamorphoze (2005)
Todokanai Ai to Shitteita noni Osaekirezuni Aishitsuzuketa (2005)
12 Gatsu No Love Song (2005, ft. MC The MAX)
Redemption (2006)
Love Letter Single (2006)
No ni Saku Hana no Yo Ni (2007)
Returner - Yami no Shyuen (2007)
Jesus (2008)
* Ghost (2009)
Journey Through The Decade (2009)
小悪魔ヘヴン (Koakuma Heaven, 2009)
Faraway (2009)
Lost Angels (2009)
Flower (2009)
The Next Decade (2009)
Setsugetsuka - The End of Silence (2009)
Stay the Ride Alive (2010)
Ever (2010)
Episode.0 (2011)
Graffiti (2011)
Until The Last Day (2012)
Hakuro (2012)
White Lovers (Shiawase na Toki) (2012)
P.S. I Love U" (2014)
暁月夜 -Day Breakers- (Akatsukizukuyo -Day Breakers-) (2014)
Arrow (2015)
Kimi Dake no Boku de Iru Kara (2016)
Tsumi no Keishō (Original Sin) (2017)
Julkaisut > Video & DVD

Vanilla VHS (1999)
Platinum box ~I~ CD+VHS (2000)
Mars 空からの訪問者　～回想～特別編(Sora kara no Houmonsha) – Kaisou DVD (2000)
Mars 空からの訪問者 ～回想～(Sora kara no Houmonsha) – Kaisou VHS (2000)
Mirror+Oasis VHS (2000)
Platinum Box ~II~ DVD+VHS (2001)
Requiem Et Reminiscence ~終焉と静寂~(Shuuen to seijyaku)  DVD (2001)
Requiem Et Reminiscence ~再生と終焉~(Shuuen to seijyaku) VHS (2001)
再生と終焉(Saisei to shuuen) VHS (2001)
Platinum Box ~III~ DVD (2002)
微風（そよかぜ）[”Breeze” (Soyokaze)]VHS (2002)
Platinum Box ~IV~ DVD (2003)
Gackt live tour 上弦の月　最終章　完全版 (Jyõgen no Tsuki Saishuushõ) DVD (2003)
Gackt live tour 上弦の月　最終章 (Jyõgen no Tsuki Saishuushõ) VHS (2003)
月光 (Gekkõ)DVD (2003)
月光 (Gekkõ) VHS (2003)
Gackt live tour 2002 下弦の月～聖夜の調べ～(Kagen no Tsuki - Seiya no Shirabe) DVD (2003)
Gackt live tour 2002 下弦の月～聖夜の調べ～(Kagen no Tsuki - Seiya no Shirabe) VHS (2003)
Platinum Box ~V~ DVD (2004)
Gackt live tour 2004 : The sixth day & Seventh night ~final~ DVD (2004)
Platinum Box ~VI~ DVD (2005)
Gackt live tour 2005 12.24 Diabolos 哀婉の詩と聖夜の涙 (A Sorrowful Poem and Tears on Christmas Eve) DVD (2006)
Platinum Box ~VII~ DVD (2006)
The greatest filmography 1999-2006 ~Red~(2006)
The greatest filmography 1999-2006 ~Blue~(2006)
Platinum Box ~VIII~ DVD (2007)
Platinum Box ~IX~ DVD (2008)
Platinum Box ~X~ DVD (2009)
GACKT Visualive Arena Tour 2009 Requiem Et Reminiscence II Final Chinkon To Saisei (2010)
Platinum Box ~X~ DVD (2009)
Platinum Box ~XI~ DVD (2010)
Platinum Box ~XII~ DVD (2011)
Platinum Box ~XIII~ DVD (2013)
Best of the Best I - 40th Birthday (2014)
Best of the Best I - Xtasy (2014)
Platinum Box ~XIV~ DVD (2014)
Gackt × Tokyo Philharmonic Orchestra "Kareinaru Classic no Yube" (2014)
Gackt x Tokyo Philharmonic Orchestra Dai 2 Kai "Kareinaru Classic no Yube" (2015)
Platinum Box ~XV~ DVD (2015)
Camui G School de Dashitekudasai - Minna no Omoi wo Da, Da, Dashitekudasai - (2016)
Gackt Japan Tour 2016 Last Visualive Saigo no Tsuki –Last Moon– (2017)
Aiheesta muualla

Wikimedia Commonsissa on kuvia tai muita tiedostoja aiheesta .
Gackt levy-yhtiö Nippon Crownin sivuilla (Arkistoitu – Internet Archive) (japaniksi)
Suomalaiset epäviralliset fani- ja tietopakettisivut (Arkistoitu – Internet Archive) (suomeksi)
Haarniskaiset

| Haarniskaiset |
| --- | --- |
 Pliciloricus enigmatus
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Haarniskaiset Loricifera  Kristensen, 1983
Lahko::  Nanaloricida  Kristensen, 1983
Heimot
 Nanaloricidae  Pliciloricidae  Urnaloricidae 
Katso myös
   Haarniskaiset Wikispeciesissä   Haarniskaiset Commonsissa 
Infobox OKNimi-testi OK: 
Haarniskaiset (Loricifera) on eläinkunnan pääjakso. Haarniskaiset löydettiin vasta 1983 Ranskasta, jossa Reinhard Kristensen ne sattumoisin löysi. Haarniskaiset ovat monisoluisia meressä eläviä, jotka ovat vain parin mikrometrin pituisia. Niiden tärkeä tunnuspiirre on mutkikas leukarakenne. Nykyisin pääjakson lajeja on löydetty jo sata, vaikka tarkka kuvaus on saatu tehtyä vasta tusinasta. Lajituntomerkkien kirjaaminen on hidasta eläinten vaiheikkaan ja mutkikkaan elämänkulun vuoksi.
Haaroittuminen

Matematiikassa haaroittuminen on geometrinen termi. Tämän esiintyy esimerkiksi kompleksisten neliöjuurten haaroittumisena origossa, missä neliöjuuri haarautuu kahteen osaan, jolloin toinen haara saadaan toisesta etumerkkiä vaihtamalla. Sitä käytetään myös avaruuden pisteen peitekuvauksen vastakkaisena perspektiivinä, missä eri haarat yhtyvät. Haaroittumista käytetään funktioteoriassa, algebrallisessa topologiassa, algebrallisessa lukuteoriassa, lokaaleissa kunnissa ja algebrallisessa geometriassa.
Grayling

| Grayling |
| --- | --- |

 Koordinaatit: 62°54′38″N, 160°4′2″W 
Valtio:  Yhdysvallat
Osavaltio:  Alaska
Piirikunta:  Yukon-Koyukuk
Pinta-ala:  
 – Kokonaispinta-ala:  28,3 km²
 – Josta vettä:  0 km² (0 %)
Väkiluku:  194
 – Väestötiheys:  6,9 as./km²
Aikavyöhyke:  UTC-9
Infobox OKVirheellinen NIMI-arvo: 
Grayling (holikachuk: Sixno' Xidakagg) on kaupunki Yukonjoen länsirannalla Alaskassa. Vuoden 2010 väestönlaskennassa sen asukasluku oli 194. Näistä etnisesti 87,1 prosenttia edusti Amerikan alkuperäiskansoja.
Vuodesta 1977 lähtien parittomina vuosina Iditarod-koiravaljakkokilpailu on kulkenut Graylingin kautta. Se on tarkastusasema Anvikin jälkeen ja ennen Eagle Islandia.
Aiheesta muualla

Grayling Microsoftin TerraServerillä
Satelliittikuva Goolge Localissa